
ประกาศองค์การบริหารส่วนตำบลวังใหม่
เรื่อง รายชื่อผู้มีสิทธิเข้ารับการเลือกสรรเป็นพนักงานจ้าง และครั้งที่ 3 ประจำปีงบประมาณ พ.ศ. 2558
***********************

                   
   ตามที่ องค์การบริหารส่วนตำบลวังใหม่ ได้ประกาศรับสมัครบุคคลเพื่อสรรหาและเลือกสรรเป็นพนักงานจ้าง ครั้งที่ 3 ประจำปีงบประมาณ พ.ศ. 2558 จำนวน 1 อัตรา ตามประกาศฉบับลงวันที่ 28 สิงหาคม 2558 นั้น

    บัดนี้ การรับสมัครฯ ได้เสร็จสิ้น และได้ตรวจสอบคุณสมบัติทั่วไปของพนักงานจ้างตามความในหมวด 1 ข้อ 4 ของประกาศคณะกรรมการพนักงานส่วนตำบลจังหวัดพัทลุง เรื่อง หลักเกณฑ์และเงื่อนไขเกี่ยวกับพนักงานจ้าง และคุณสมบัติเฉพาะสำหรับตำแหน่ง รวมทั้งเงื่อนไขในการรับสมัคร เท่าที่ผู้สมัครได้แจ้งไว้ในใบสมัครแล้ว ปรากฏว่า มีผู้มีสิทธิเข้ารับการเลือกสรรเป็นพนักงานจ้าง ครั้งที่ 3 ประจำปีงบประมาณ พ.ศ. 2558  ดังนี้
  รายชื่อผู้มีสิทธิเข้ารับการเลือกสรรเป็นพนักงานจ้าง  ตำแหน่ง ผู้ช่วยครูผู้ดูแลเด็ก (ผู้มีคุณวุฒิ)

	* หารือคุณสมบัติ ก.อบต.จังหวัด  ก่อนขอความเห็นชอบจ้าง พนง.จ้าง



  ทั้งนี้  การตรวจคุณสมบัติรวมทั้งเงื่อนไขในการสมัครและการประกาศรายชื่อผู้มีสิทธิเข้ารับการเลือกสรร  องค์การบริหารส่วนตำบลวังใหม่  ได้ตรวจสอบตามเอกสารและข้อเท็จจริง ที่ผู้สมัครได้ยื่นและรับรองในใบสมัครว่าเป็นผู้มีคุณสมบัติทั่วไปของพนักงานจ้าง และคุณสมบัติเฉพาะสำหรับตำแหน่งตรงตามประกาศรับสมัคร  ดังนั้นหากปรากฏว่าภายหลังผู้สมัครรายใดมีคุณสมบัติทั่วไป  หรือคุณสมบัติเฉพาะสำหรับตำแหน่งไม่ตรงตามประกาศรับสมัคร หรือคุณวุฒิที่ยื่นสมัคร ก.อบต. มิได้รับรองว่าเป็นคุณวุฒิตรงตามประกาศรับสมัคร จะถือว่าผู้สมัครรายนั้นเป็นผู้ไม่มีสิทธิเข้ารับการเลือกสรร

 สำหรับผู้ที่มาสมัครไว้แล้ว  แต่ปรากฏไม่มีรายชื่อเป็นผู้มีสิทธิเข้ารับการเลือกสรรตามประกาศนี้      ถ้ายืนยันว่าเป็นผู้มีสิทธิเข้ารับการเลือกสรร หรือเป็นผู้มีคุณสมบัติทั่วไปของพนักงานจ้าง และคุณสมบัติเฉพาะสำหรับตำแหน่งตรงตามประกาศรับสมัคร  โปรดนำหลักฐานไปติดต่อกับเจ้าหน้าที่ด้วยตนเอง ณ องค์การบริหารส่วนตำบลวังใหม่ ในวันที่ 24 กันยายน 2558 เวลา 08.30-16.00 น. หากปรากฏว่าเป็นผู้มีสิทธิเข้ารับการเลือกสรร องค์การบริหารส่วนตำบลวังใหม่ จะประกาศรายชื่อเป็นผู้มีสิทธิเข้ารับการเลือกสรรเพิ่มเติมต่อไป ถ้าไม่ดำเนินการภายในกำหนดดังกล่าว จะไม่มีสิทธิเข้ารับการเลือกสรรในครั้งนี้ ระเบียบเกี่ยวกับการเลือกสรร รายละเอียดตามแนบท้ายประกาศ
ประกาศ ณ วันที่  23  เดือน กันยายน  พ.ศ. 2558




     (ลงชื่อ)……………..………………….






 (นางจิราวรรณ  เพชรตีบ)




   นายกองค์การบริหารส่วนตำบลวังใหม่
ระเบียบเกี่ยวกับการเลือกสรร 
แนบท้ายประกาศองค์การบริหารส่วนตำบลวังใหม่ ลงวันที่ 23 กันยายน 2558
เรื่อง รายชื่อผู้มีสิทธิเข้ารับการเลือกสรรเป็นพนักงานจ้าง และครั้งที่ 3 ประจำปีงบประมาณ พ.ศ. 2558



ระเบียบเกี่ยวกับการเลือกสรร

      1. การเลือกสรรจะใช้วิธีการสอบข้อเขียนและสอบสัมภาษณ์  ตามที่กำหนดไว้ในหลักเกณฑ์และวิธีการสรรหาและเลือกสรร ทั้งนี้ ให้ผู้เข้าสอบปฏิบัติตามคำสั่ง ระเบียบ และวิธีการสอบแต่ละหลักสูตร                                          

      2. ให้ผู้เข้าสอบปฏิบัติตามระเบียบ  ดังนี้
2.1 ผู้เข้าสอบจะต้องแต่งกายชุดสุภาพ

2.2 ต้องนำบัตรประจำตัวสอบและบัตรประจำตัวประชาชนหรือบัตรประจำตัวข้าราชการ ไปในวันสอบเพื่อใช้แสดงคู่กันหากไม่มีทั้ง 2 บัตร กรรมการหรือเจ้าหน้าที่ประจำห้องสอบอาจพิจารณาไม่อนุญาตให้เข้าสอบก็ได้
2.3 ผู้เข้าสอบจะต้องเตรียมปากกาสีดำหรือสีน้ำเงิน เพื่อใช้ในการสอบ


2.4 ให้ไปถึงสถานที่สอบก่อนกำหนดเวลาเข้าสอบในแต่ละวิชาไม่น้อยกว่า 30 นาที และจะเข้าห้องสอบได้ก็ต่อเมื่อได้รับอนุญาตจากเจ้าหน้าที่คุมสอบแล้วและผู้เข้ารับการสอบที่ไปถึงห้องสอบหลังจากที่ได้เริ่มสอบวิชาใดไปแล้ว 30 นาที จะไม่ได้รับอนุญาตให้เข้าสอบในวิชานั้น
  

2.5 ห้ามมิให้ผู้เข้ารับการสอบออกจากห้องสอบก่อน 30 นาที นับแต่เริ่มให้ทำข้อสอบ
2.6 ห้ามนำหนังสือ ตำรา หรือเอกสารอื่นใดเข้าไปในห้องสอบ
2.7 ห้ามนำเครื่องคำนวณเครื่องมือสื่อสารอิเล็กทรอนิกส์ทุกชนิดเข้าห้องสอบ
 

2.8 เมื่ออยู่ในห้องสอบต้องไม่พูดหรือติดต่อกับผู้เข้าสอบอื่นหรือบุคคลภายนอกและออกจากห้องสอบได้ก็ต่อเมื่อได้รับอนุญาตจากกรรมการหรือเจ้าหน้าที่ประจำห้องสอบแล้วเท่านั้น
2.9 ให้กรอกข้อความในกระดาษคำตอบให้ครบถ้วน เขียนเลขประจำตัวสอบ ลงในกระดาษคำตอบเฉพาะในที่ที่กำหนดเท่านั้น

                   2.10 เมื่อจะส่งกระดาษคำตอบให้ตรวจสอบให้แน่นอนอีกครั้งหนึ่ง หากสงสัยประการใดให้สอบถามกรรมการหรือเจ้าหน้าที่ประจำห้องสอบ
2.11 เมื่อจะส่งกระดาษคำตอบก่อนหมดเวลาสอบให้ยกมือขึ้นเพื่อให้กรรมการหรือเจ้าหน้าที่ประจำห้องสอบทราบ ห้ามลุกจากที่นั่งไปส่งกระดาษคำตอบด้วยตนเอง
2.12 เมื่อหมดเวลาทำข้อสอบในวิชาหนึ่ง ๆ จะแจ้งให้ทราบ ผู้เข้าสอบจะต้องหยุดทำข้อสอบทันที และต้องรอให้กรรมการหรือเจ้าหน้าที่ประจำห้องสอบเก็บกระดาษคำตอบคืนเสียก่อน จึงจะออกจากห้องสอบได้

2.13 ห้ามนำข้อสอบหรือกระดาษคำตอบออกจากห้องสอบเป็นอันขาด
                   
2.14 เมื่อออกจากห้องสอบแล้วต้องไม่ติดต่อหรือกระทำการใด ๆ อันเป็น การรบกวนผู้ที่ยังสอบอยู่
                     2.15 ต้องเชื่อฟังและปฏิบัติตามคำสั่งและคำแนะนำของกรรมการหรือเจ้าหน้าที่ประจำห้องสอบโดยเคร่งครัด
                     2.16 ห้ามสูบบุหรี่ในห้องสอบ
 

ผู้ใดฝ่าฝืนระเบียบวิธีการสอบนี้ หรือทุจริต หรือพยายามทุจริตในการสอบ คณะกรรมการสอบฯ อาจพิจารณาสั่งไม่ให้ตรวจกระดาษคำตอบเฉพาะวิชาใดวิชาหนึ่ง หรือทุกวิชาก็ได้ และสำหรับ ผู้ที่ทุจริตในการสอบจะได้รับการพิจารณาโทษสถานหนัก

